**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. szeptember 12-ei** ülésére

Tárgy: MÁV területek önkormányzati tulajdonba kérése

**Tisztelt Képviselő-testület!**

A vasútállomás melletti buszfordulóban parkoló autók kapcsán írtunk a MÁV Magyar Államvasutak Zrt-nek, ahonnan visszajeleztek, hogy akár tulajdonba is kérhetnénk azt a részt és akkor tudnánk szabályozni a parkolást.

A kisbéri 1464/6 hrsz. és a kisbéri 1464/7 hrsz. a vasúti részek mellett magában foglal olyan területeket is, mint például a Köztársaság utcát a Széchenyi utcától a vasútállomás irányába tartó szakaszon, a másik oldalon pedig a Perczel Mór utca egy részét az Alsó-temető parkolójával együtt.

Évekkel ezelőtt volt már tulajdonszerzési próbálkozásunk, a rendezési tervet is igyekeztünk a használatoknak és biztonsági övezetek figyelembe vételével elkészíteni, de konkrét megállapodásig, változási vázrajzig nem tudtunk eljutni.

Értesüléseink szerint a vasúthálózatot fejleszteni fogják és tervben van egy Kisbér-Győr szárny kiépítése, mely helye és megvalósításának időpontja még kérdéses.

Javasoljuk az érintettekkel a kapcsolat felvételét és a kisbéri 1464/6 és 1464/7 hrsz. alatti ingatlanok vasúti funkciót be nem töltő részét javasoljuk önkormányzati tulajdonba kérni.

Kérem Tisztelet Képviselő-testületet, hogy a javaslatunkat támogatni szíveskedjenek.

Kisbér, 2025. szeptember 11.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

felhatalmazza a város polgármesterét tárgyalások lefolytatására a kisbéri 1464/6 hrsz. és a kisbéri 1464/7 hrsz. alatti ingatlanok vasúti funkciót be nem töltő részének önkormányzati tulajdonba szerzése kapcsán.

**Határidő:** azonnal

**Felelős:** Sinkovicz Zoltán polgármester